b'\n_START_ARTICLE_\nHarri Jansson\n_START_PARAGRAPH_\nHarri Jansson (s. 23. joulukuuta 1945 Helsinki) on entinen suomalainen 400 ja 800 metrin juoksija, jonka uran huippuvuodet olivat 1960-luvulla._NEWLINE_Harri Janssonin is\xc3\xa4 Kurt Jansson toimi 1951\xe2\x80\x931953 diplomaattina Pariisissa ja sen j\xc3\xa4lkeen New Yorkissa. N\xc3\xa4in Harri Jansson vietti nuoruutensa aina 1960-luvulle Yhdysvalloissa._NEWLINE_Suomeen tultuaan h\xc3\xa4n edusti yleisurheilijana HIFK:ta. Kes\xc3\xa4st\xc3\xa4 1964 tuli h\xc3\xa4nelle menetyksellinen, kun h\xc3\xa4n voitti 800 metrin Suomen-mestaruuden 20-vuotiaiden SM:ss\xc3\xa4 ja saavutti pronssia Kalevan kisoissa Oulussa. Seuraavana vuonna h\xc3\xa4n saavutti 20-vuotiaiden Suomen-mestaruuden 400 ja 800 metrill\xc3\xa4. Samana kes\xc3\xa4n\xc3\xa4 h\xc3\xa4n juoksi 800 metrill\xc3\xa4 enn\xc3\xa4tyksens\xc3\xa4 1.49,2, joka on edelleen vahvan yleisurheiluseuran HIFK-urheilijan paras 800 metrin tulos. Sen j\xc3\xa4lkeen Jansson sai SM-tason menestyst\xc3\xa4 en\xc3\xa4\xc3\xa4 SM-tason viesteiss\xc3\xa4 4\xc3\x97800 metrill\xc3\xa4 vuosina 1968 ja 1969, jolloin HIFK sijoittui Harri Jansson ankkurinaan molemmilla kerroilla kolmanneksi._NEWLINE_Suomessa vietetyn armeijavuoden j\xc3\xa4lkeen Harri Jansson siirtyi 1960-luvun puoliv\xc3\xa4liss\xc3\xa4 Kanadaan, jossa h\xc3\xa4n ty\xc3\xb6skenteli aina el\xc3\xa4kkeelle siirtymiseens\xc3\xa4 asti kanadalaisissa pankeissa Industrial Acceptance Corporation, Bank of Montreal ja Richmond Savings. N\xc3\xa4ist\xc3\xa4 h\xc3\xa4n ty\xc3\xb6skenteli Bank of Montrealissa 20 vuotta ty\xc3\xb6urastaan. El\xc3\xa4kevuosinaan Jansson on tunnettu finanssialan asiantuntijana Vancouverissa, jossa h\xc3\xa4n viime vaiheessa on asunut. Janssonista tuli vuonna 2005 Suomen kunniakonsuli Kanadan Vancouveriin.'